‘আমি মার কাছে যাব, মা’র সাথে ঘুমাবো, মাগো তুমি কোথায়, আমি সিঙাড়া খাব’। কথাগুলো বলছে আর কাঁদতে কাঁদতে মাকে খুঁজছে গার্মেন্ট কর্মী নিহত শিউলীর শিশু সন্তান তাওহীদ। কারও জানা নেই অবুঝ শিশুকে সান্ত¡না দেয়ার ভাষা। শিশুর কথা শুনে কেবল চোখের জল ফেলছে পরিবারের লোকজন। গত বৃহস্পতিবার সকালে ধর্ষণের হাত থেকে বাঁচাতে চলন্ত বাসের চাকায় পিষ্ট হয়েছেন গার্মেন্ট কর্মী শিউলী বেগম (২৮)। তিনি গোড়াই শিল্পাঞ্চলের কমফিট কম্পোজিট গার্মেন্টসে চাকরি করতেন। ঘটনার পর থেকেই অবুঝ শিশু তাওহীদকে সামলানোর ভাষা কারও নেই। শিউলী বেগম প্রতিদিন কর্মস্থল থেকে ফেরার পথে তাওহীদের জন্য সিঙাড়া নিয়ে আসতেন। মা নেই কিন্তু সেই সিঙাড়ার কথা তার বারবার মনে পড়ছে। সন্ধ্যা হলেই যখন মায়ের কথা মনে পড়ে তখনই সে বলে ওঠে ‘মা কই? মা যাবো, সিঙড়া খাবো।’ প্রতিবেশীরা বলেন, অবুঝ শিশু যখন মাকে খুঁজে তখন আমরা তার প্রশ্নের জবাব দিতে পারি না। তাওহীদের চাচী রতœা বেগম বলেন, শিউলীর বড় ছেলেকে বোঝানো গেলেও ছোট্ট তাওহীদের কান্নায় বুক চিড়ে যাচ্ছে। মির্জাপুর থানার ভারপ্রাপ্ত কর্মকর্তা (ওসি) একে এম মিজানুল হক বলেন, পরিবারের পক্ষ থেকে লিখিত অভিযোগ পাওয়া গেছে। বিষয়টি তদন্তপূর্বক আইনি ব্যবস্থা গ্রহণ করা হবে।